Document ID: /roh_data/filtered/fineweb-2-filterrobots_roh.jsonl.gz/24858

Elecziuns Frantscha 2017 - «Ils Franzos mangian be lindornas ed autras curiusas chaussas»
Enturn ils Franzos datti in entir mantun da clichés: Els èn para smarschuns, mangian l’entir temp, èn buns en letg ed insumma ils pli romantics. Mo co vesan ils Franzos insumma sa sez? Constattan quels clichés propi u èn quai propi mo clichés che n’èn betg vairs.
Il cliché di ch'ils Franzos mangian be lindornas u chaluns da raunas u autras curiusas chaussas. Tge che saja en scadin cas vair è ch'ils Franzos mangian e baivan fitg gugent. I saja in ritual, seser ensemen, baiver, mangiar e giudair la cumpagnia. Cler ch'ins mangia er autras chaussas che lindornas, il baguette saja gea er fitg enconuschent. Il vin lez na dastgia dentant betg mancar.